ÚRAD VLÁDY SLOVENSKEJ REPUBLIKY
                sekcia vládnej legislatívy

							               Na rokovanie vlády SR
							               Dňa 19. augusta  2004
							               K materiálu č. 17492/2004
							               K bodu č. 9

S T A N O V I S K O

k návrhu zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja

I.

Návrh zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja predkladá na rokovanie vlády SR podpredseda vlády SR a minister financií SR Ivan Mikloš.

II.

Návrh zákona sa predkladá  na základe Plánu legislatívnych úloh vlády SR na rok 2004.  Účelom návrhu zákona je premietnutie článkov smernice Rady č. 2003/96/ES, ktorá upravuje zdaňovanie energetických produktov a elektrickej energie a rozširuje okruh predmetu spotrebnej dane. Návrh zákona nenavrhuje úpravu sadzieb spotrebnej dane z minerálneho oleja okrem sadzby spotrebnej dane na zemný plyn použitý ako palivo a pohonná látka, pričom použitie zemného plynu ako paliva a pohonnej látky sa navrhuje oslobodiť.

Predmetný návrh bol prerokovaný v Legislatívnej rade vlády Slovenskej republiky dňa 18. augusta 2004, s tým že odporučila predkladateľovi do návrhu zapracovať jej pripomienky a odporúčania uvedené v časti III. tohto stanoviska..

III.

Sekcia vládnej legislatívy Úradu vlády Slovenskej republiky odporúča vláde SR návrh  zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja schváliť s týmito pripomienkami:

K Čl. I

K bodu 12
-	v §10 ods. 3 písm. b) vypustiť slovo „(ťažbu)“ a rovnako postupovať v celom texte návrhu zákona.

K bodu 13
-	v §11 ods. 1 slová „(§10 ods. 1 písm. b))“ nahradiť slovami „podľa §10 ods. 1 písm. b)“ a rovnako postupovať v celom texte návrhu zákona.

K bodu 15
-	v §21 ods. 10 písm. a) slová „ak nie je známy jeho právny nástupca, ustanoví zástupcu colný úrad“  nahradiť slovami „a ak nie je jeho právny nástupca známy, ustanoví ho colný úrad“
   
K bodu 17
-	v §23 ods. 2 písm. c) slová „v prípade“ nahradiť slovami „ak ide o“ a následne text v bodoch 1 až 3 gramaticky upraviť.

K bodu 28
-	pred bod 28 sa vkladá nový novelizačný bod, ktorý znie:

§ 41 sa dopĺňa odsekom 6, ktorý znie:
      „(6) Colný úrad vedie evidenciu prevádzkovateľov podnikov na výrobu,  spracovanie alebo skladovanie zemného plynu.“

K bodu 30
-	slová „§46a znie“ nahradiť slovami „Za §46 sa vkladá §46a, ktorý vrátane nadpisu znie“,
-	v §46a ods. 1 za slovo „evidencie“ vložiť slová „prevádzkovateľov podnikov na výrobu, spracovanie alebo skladovanie zemného plynu“.

 
Bratislava 18. augusta 2004
Vypracoval: M. Habrman

                                                                                  Štefan  G r m a n
                                generálny riaditeľ
	                                                         sekcie vládnej legislatívy